Jaeketid Maxima, Rimi ja Selver on teatanud oma jaaninädala müüginumbrid, millest selgub, et liha müüdi nädalaga vähemalt 389 tonni ja õlu 1 180 000 liitrit.  Nädalaga suutis toiduainetetööstuse toodangut enim müüa ilmselt Maxima jaekett. Kui lihatooteid osteti nagu mullugi üle 200  tonni, siis õllemüük kasvas rohkete sooduspakkumiste toel enam kui kolmandiku võrra. Enim müüdi Alexsanderi õlut - ostja leidis 330 000 purki. Õllemüügi tõus oli Maxima ketis eelmise aasta jaaninädalaga võrreldes 50%. Maxima avalike suhete juhi Erkki Erilaidi sõnul tuleb aga arvestada, et aastaga on kasvanud ka Maxima poepind 10-12%, mistõttu kogu tarbimise kasv, arvestades vaid vanu kauplusi, oli pisut üle kolmandiku, räägib Erilaid.